alexandrainst/scandi-wiki huggingface dataset:
Tartu Maraton

Tartu Maraton er et internasjonalt, årlig turlangrenn i klassisk stil som blir arrangert ved Tartu i Estland. Det er en del av langdistansecupen Worldloppet (FIS Marathon Cup) og er blitt arrangert siden 1960, med kvinneklasse siden 1967.

Rennets lengde og trasé har i løpet av årene variert en del, men siden 2003 har hoveddistansen vært 63 km, fra Otepää til Elva. Det blir også konkurrert over en kortere distanse på 31 km.

Etter at deltakerantallet hadde ligget mellom 1000 og 2000 på 1970-tallet, økte deltakelsen kraftig på 1980-tallet, med en topp i 1986 da 9858 deltakere fra hele Sovjetunionen fullførte hovedklassen. Etter at Sovjetunionen gikk i oppløsning, sank deltakelsen kraftig, men har siden gradvis økt igjen, og nådde i 2013 8010 til sammen for 63 km- og 31 km-klassene. Arrangementskomiteen for Tartu Maraton stiftet i 1991 Club Tartu Maraton, som siden har stått ansvarlig for Tartu Maraton og det sidearrangementer.

I tillegg til hovedrennet Tartu Maraton arrangeres det flere andre konkurranser. Sykkelløpet Tartu Rattaralli  er blitt arrangert siden 1982, i senere år med lengde på ca. 135 km. Gateløpet Tartu Sügisjooks, med distanse opptil halvmaraton (21,1 km) og målgang på idrettsbanen til Universitetet i Tartu, ble arrangert fra 1983 til 1999. Dette løpet ble i 2000 gitt navnet Tartu Jooksumaraton og flyttet fra høsten til våren, med start i Otepää og målgang i Elva. Gateløpet i Tartu gjenoppsto i 2012 som Tartu City Marathon, med helmaraton, halvmaraton og kortere distanser. Terrengsykkelløpet Tartu Rattamaraton, med lengde 89 km i senere år, er blitt arrangert siden 1998. Rulleskøyteløpet Tartu Rulluisumaraton er blitt arrangert siden 2007, med lengde opptil 48 km.

Tartu Maraton på ski, gateløpet Tartu Jooksumaraton, sykkelløpet Tartu Rattaralli og (siden 2000) terrengsykkelløpet Tartu Rattamaraton inngår i sammenlagtkonkurransen Tartu Complex Event.

Referanser

Kilder
Tartu Maraton
Tartu Maraton: Historical facts of Club Tartu Maraton (besøkt 5. februar 2015)
Tartu Maraton: Tartu Maraton (mer historie, besøkt 5. februar 2015)
Tartu Maraton: Participation statistics (besøkt 5. februar 2015)

FIS Marathon Cup
Sportsarrangementer i Estland
Repeterende arrangementer etablert i 1960
Sport i Tartu‎
Langrenn i Estland
Yanis Varoufakis

Yanis Varoufakis (gresk: Γιάνης Βαρουφάκης) (født 24. mars 1962) er tidligere gresk finansminister (27. januar til 6. juli 2015) og professor i politisk økonomi. Han har både gresk og australsk statsborgerskap.

Faglig karriere 
Varoufakis har studert og undervist på University of Essex, University of East Anglia og University of Cambridge. Han var også visiting professor ved amerikanske og australske læresteder. 

I Hellas har han undervist i økonomi på Universitetet i Athen, og han ble i 2004-2006 har økonomisk rådgiver for daværende statsminister Papandreou.

Politisk arbeid 
I boken A Modest Proposal, som han skrev sammen med Stuart Holland og James K. Galbraith, fremlegges forslag til løsning av euro-krisen. Varoufakis har fremlagt sine økonomiske og politiske analyser i internasjonale medier.

Han var en av Alexis Tsipras' og partiet Syrizas sentrale økonomiske rådgivere og ble utnevnt til finansminister etter valget i januar 2015, en post som gjorde ham til Hellas' hovedforhandler overfor EU om landets økonomiske situasjon. Han gikk av etter folkeavstemningen 6. juli 2015.

I 2017 ga han ut boken Adults in the room om sine erfaringer som finansminister under Hellas gjeldskrise. Boken er et oppgjør med EUs «establishment» og Varoufakis offentliggjør i boken hva som ble sagt i private samtaler blant annet med Wolfgang Schäuble. Varoufakis kritiserer blant andre Tsipras for urealistiske ideer om støtte fra Putin.  Varoufakis hadde i hemmelighet gjort opptak av møter og telefonsamtaler. Den politiske journalisten og skribenten Paul Mason omtalte boken som «en av de beste politiske memoarer noensinne» i en anmeldelse i The Guardian.

Ved valget i Hellas i 2019 ble Varoufakis på nytt valgt til parlamentet. Han stilte for det partiet han selv hadde stiftet samme år, Den europeiske realistiske ulydighetsfronten.

Referanser

Eksterne lenker 
 

Greske politikere
Personer fra Athen
Jackon

Jackon er et norsk industriselskap som produserer isolasjon og emballasje.

Selskapet ble etablert i 1956 av Jacob Solgaard og Konrad Akselsen i Fredrikstad hvor selskapets hovedkontor fortsatt ligger. Produktene fremstilles av ekspandert (EPS) og ekstrudert (XPS) polystyren og anvendes innen byggeindustri, fiskeforedling, catering m.m.

Jackon er det største selskapet i Norden innenfor sin bransje og 850 ansatte sørger for en omsetning på rundt 2 milliarder kroner i året. Flere av selskapets fabrikker ligger imidlertid utenfor landegrensene, deriblant Sverige og Tyskland.

Referanser 

Norske industriselskaper
Selskaper etablert i 1956
Rio de La Plata-skjoldet

Rio de La Plata-skjoldet er et 1,7 - 2,2 milliarder år gammelt kraton (grunnfjellsskjold) i Sør-Amerika, som i likhet med de fleste kratonene her og i Afrika stammer fra proterozoikum for 2,5 – 1,0 milliarder år siden. Disse kratonene fra (meso-proterozoikum) fløt en tid sammen og dannet urkontinentet Vest-Gondwana.

Dette grunnfjellsskjoldet har et areal på om lag 1 200 000 km2, og utgjør den nordlige del av Argentina. Grunnfjellskjoldet hang sammen med Kalahariskjoldet i Sør-Afrika da det inngikk i Vest-Gondwana.

Det er gjort utforskning og dype boreprøver som avslørte 2,09 millioner år gammel granitt, dioritt i alderen 2,16 millioner år, og amfibolitt i alder 2,19 millioner år - og aldrene angir tidspunktet for de viktigste fjellkjedeformingene.
Det antas at kratonet er svært ensartet og intakt, og at det underjordiske og antakelig via foldesoner henger sammen med det 535-520 millioner år gamle kambriske Pampas-fjellkjedebeltet i vest, som kan være resulat av en kollisjon med sørvestkanten av Kalahariskjoldet. Det har antakeligvis også vært kollisjons-liknende kontakt med Rio Apa-skjoldet og Amasonasskjoldet.
Elva Rio de la Plata dominerer kratonets overflate.

Referanser

Eksterne lenker
  
 George Zandt, "Orogenic Systems: The Andes" - Geologisk Fakultet ved University of Arizona, våren 2002.

Kratoner
Uruguays geografi
Argentinas geografi
Demokratur

Et demokratur (teleskopord av demokrati og diktatur) eller demokratisk diktatur er et begrep brukt om et samfunn som på utsiden ser ut som et demokrati, men som i praksis mangler reell ytringsfrihet, muligheter for dissidenter til å tale på like vilkår og et rettferdig rettsvesen (lover og regler utformes for å ramme grupper med spesifikke meninger). Folk med «gale» meninger risikerer å miste jobben, og grupper og personer med avvikende meninger risikerer å bli utsatt for politisk vold uten at staten griper inn. Videre kjennetegnes demokraturet av at staten ikke selv følger de lovene som fins. Demokratur kalles også cæsarisme.

Opphavet til ordet demokratur er uklart. Det tilskrives ofte den franske sosiologen Gerard Mermet, men har tidligere blitt brukt av andre personer, blant dem Vilhelm Moberg i en artikkel i svenske Dagens Nyheter i 1965.

Liknende ord forekommer også på andre språk, for eksempel Demokratur (tysk), democradura (spansk), democratura (italiensk) og démocrature (fransk). Andre språk har igjen andre sammensetninger med samme betydning, blant dem democratorship på engelsk (med statsoverhode democrator). Uttrykket brukes gjerne av representanter fra fløypartier på både venstre og høyre fløy i Europa, som mener at bare partier med mer eller mindre like meninger får politisk innflytelse. Det engelske ordet har blitt brukt om både dagens amerikanske system og de tidligere sovjetrepublikkene.

Se også
Hegemoni
Flertallstyranni
Hybridregime

Referanser

Eksterne lenker 

Styreformer
Kristin B. Aavitsland

Kristin Margrethe Bliksrud Aavitsland (født 13. juli 1967) er en norsk kunsthistoriker. Hun er professor ved Det teologiske menighetsfakultet i Oslo. 

Aavitsland tok hovedfag i kunsthistorie ved Universitetet i Oslo i 1994 på en oppgave om Konstantinbuen og doktorgraden i 2002 på en avhandling om monumentalmaleri og klosterkultur i middelalderens Roma. Hun har forsket på visuell kultur i skandinavisk middelalder og tidlig nytid, og med kunsthistoriens historie i Norge. Hun har skrevet boken Imagining the Human Condition in Medieval Rome i 2012. I 2014 utgav hun biografi om Norges andre riksantikvar, Harry Fett. 

I 2015 ble hun valg inn i Det Norske Videnskaps-Akademi i gruppe for kulturfag og estetiske fag

Bibliografi 
 Harry Fett : historien er lengst Pax 2014 ISBN 978-82-530-3662-5
 Imagining the human condition in medieval Rome : the Cistercian fresco cycle at Abbazia delle Tre Fontane Burlington Ashgate 2012 ISBN 9781409438182

Referanser

Eksterne lenker 
 kristinaavitsland.no hjemmeside

Norske kunsthistorikere
Professorer ved Menighetsfakultetet
Fødsler i 1967
Pseudoptenomela

se Systematisk inndeling

Pseudoptenomela er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).

Utseende 
Middelsstore, ovale, metallisk fargede skarabider. Hode, pronotum og scutellum kan være grønnlig metalliske, dekkvingene kobberfargede.

Levevis 
Larvene lever i råtten ved.

Utbredelse 
Slekten er utbredt i Sør-Amerika (Ecuador, Bolivia).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Praktskarabider, (Rutelinae) MacLeay, 1819
 Stammen Rutelini MacLeay, 1819 
 Gruppen Anticheirina - 43 slekter
 Slekten Pseudoptenomela Soula, 2002
 Pseudoptenomela boliviana Soula, 2002
 Pseudoptenomela lineatipennis (Ohaus, 1908)
 Pseudoptenomela tenaensis Soula, 2002

Kilder 
 Generic Guide to New World Scarab Beetles - Pseudoptenomela

Eksterne lenker 
 Bilde av Pseudoptenomela sp.
 

Praktskarabider
Biller formelt beskrevet i 2002
Sør-Amerikas insekter
Verdensmesterskapet i sandvolleyball

Verdensmesterskapet i sandvolleyball ble arrangert første gang i 1997 i Los Angeles, og arrangeres hvert år.

Mesterskap

Resultater

Menn

Kvinner

Medaljestatistikk

Sandvolleyball
Sandvolleyball
Repeterende arrangementer etablert i 1997
Pseudothyridium

se Systematisk inndeling

Pseudothyridium er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).

Utseende 
Middelsstore, ovale, litt matt metallisk fargede skarabider.

Levevis 
Larvene lever i råtten ved.

Utbredelse 
Slekten er utbredt i Mellom- og Sør-Amerika, fra Costa Rica i nord til Bolivia i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Praktskarabider, (Rutelinae) MacLeay, 1819
 Stammen Rutelini MacLeay, 1819 
 Gruppen Anticheirina - 43 slekter
 Slekten Pseudothyridium Soula, 2002
 Pseudothyridium arnaudi Soula, 2002
 Pseudothyridium bogotense (Kirsch, 1870)
 Pseudothyridium bouchardi Soula, 2002
 Pseudothyridium buchwaldi (Ohaus, 1912)
 Pseudothyridium centralis Soula, 2002
 Pseudothyridium curoei Soula, 2002
 Pseudothyridium cyanipes (Waterhouse, 1881)
 Pseudothyridium cyanitarse (Blanchard, 1851)
 Pseudothyridium deplanatum (Ohaus, 1912)
 Pseudothyridium desfontainei Soula, 2002
 Pseudothyridium deuvei Soula, 2002
 Pseudothyridium diversipes (Ohaus, 1912)
 Pseudothyridium ericki Soula, 2006
 Pseudothyridium feyeri (Ohaus, 1912)
 Pseudothyridium folschveilleri Soula, 2002
 Pseudothyridium hennezeli Soula, 2002
 Pseudothyridium hirtum (Kirsch, 1870)
 Pseudothyridium impunctatum (H.W. Bates, 1891)
 Pseudothyridium ismaeli Soula, 2002
 Pseudothyridium jeanneae Soula, 2002
 Pseudothyridium jossi Soula, 2002
 Pseudothyridium juanjosei Soula, 2006
 Pseudothyridium lineatum (Murray, 1857)
 Pseudothyridium lydierigoutae Soula, 2002
 Pseudothyridium menieri Soula, 2002
 Pseudothyridium metallicum (Benderitter, 1925)
 Pseudothyridium minettii Soula, 2002
 Pseudothyridium oblongum (Ohaus, 1905)
 Pseudothyridium pelissiei Soula, 2002
 Pseudothyridium pokornyi Soula, 2002
 Pseudothyridium punctatissimum (Waterhouse, 1881)
 Pseudothyridium quentini Soula, 2002
 Pseudothyridium sabatinellii Soula, 2002
 Pseudothyridium sapphirinum (Nonfried, 1889)
 Pseudothyridium semicinctum (H.W. Bates, 1888)
 Pseudothyridium solisi Soula, 2002
 Pseudothyridium vandemergheli Soula, 2002
 Pseudothyridium violaceipes (Ohaus, 1905)
 Pseudothyridium vulcanum Soula, 2002
 Pseudothyridium widenti Soula, 2002

Kilder 
 Generic Guide to New World Scarab Beetles - Pseudothyridium

Eksterne lenker 
 Bilde av Pseudothyridium bogotense
 

Praktskarabider
Biller formelt beskrevet i 2002
Mellom-Amerikas insekter
Sør-Amerikas insekter
Verdensmesterskapet i strandfotball

Verdensmesterskapet i strandfotball ble arrangert første gang i 1995 i Rio de Janeiro, og arrangeres annenhvert år.

Resultater

Eksterne lenker
 
 RSSSF.com

Fotballturneringer for landslag
Strandfotball
Repeterende arrangementer etablert i 1995
Strandfotball
Xenochlorota

se Systematisk inndeling

Xenochlorota er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).

Utseende 
En middelsstor, bredt oval, blank, rødlig metallskinnende skarabide. Dekkvingene har fine punktrader.

Levevis 
Larvene lever i råtten ved.

Utbredelse 
Slekten er utbredt i Mellom- og Sør-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Praktskarabider, (Rutelinae) MacLeay, 1819
 Stammen Rutelini MacLeay, 1819 
 Gruppen Anticheirina - 43 slekter
 Slekten Xenochlorota Soula, 2002
 Xenochlorota chalconota (Burmeister, 1844)

Kilder 
 Generic Guide to New World Scarab Beetles - Xenochlorota

Eksterne lenker 
 Bilde av arten
 

Praktskarabider
Biller formelt beskrevet i 2002
Mellom-Amerikas insekter
Sør-Amerikas insekter
Chuchina

se Systematisk inndeling

Chuchina er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).

Levevis 
Larvene lever i råtten ved.

Utbredelse 
Slekten er utbredt i Sør-Amerika (Bolivia).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Praktskarabider, (Rutelinae) MacLeay, 1819
 Stammen Rutelini MacLeay, 1819 
 Gruppen Anticheirina - 43 slekter
 Slekten Chuchina Soula, 2005
 Chuchina martinezi Soula, 2005

Kilder 
 Generic Guide to New World Scarab Beetles - Chuchina

Eksterne lenker 
 

Praktskarabider
Biller formelt beskrevet i 2005
Sør-Amerikas insekter

sv:Chuchina martinezi
Tipicha

se Systematisk inndeling

Tipicha er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).

Utseende 
Middelsstore, bredt ovale, mørkt metalliske skarabider.

Levevis 
Larvene lever i råtten ved.

Utbredelse 
Slekten er utbredt i Sør-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Praktskarabider, (Rutelinae) MacLeay, 1819
 Stammen Rutelini MacLeay, 1819 
 Gruppen Anticheirina - 43 slekter
 Slekten Tipicha Soula, 2005
 Tipicha champanheti (Soula, 2002)
 Tipicha joliveti (Soula, 2002)
 Tipicha nigriventre (Ohaus, 1908)

Kilder 
 Generic Guide to New World Scarab Beetles - Tipicha

Eksterne lenker 
 Bilde av Tipicha campanheti
 

Praktskarabider
Biller formelt beskrevet i 2005
Sør-Amerikas insekter
Theuremaripa

se Systematisk inndeling

Theuremaripa er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).

Utseende 
Middelsstore (ca. 20 millimeter), ovale, noe blanke, rødlige eller brunlige til svarte skarabider. Scutellum er stort og langt trekantet. I motsetning til mange andre slekter i denne gruppen har de ikke metalliske farger.

Levevis 
Larvene lever i råtten ved.

Utbredelse 
Slekten er utbredt i det nordlige Sør-Amerika, fra Colombia og Fransk Guyana til Peru.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Praktskarabider, (Rutelinae) MacLeay, 1819
 Stammen Rutelini MacLeay, 1819 
 Gruppen Anticheirina - 43 slekter
 Slekten Theuremaripa Soula, 2006
 Theuremaripa besnardi (Soula, 2002)
 Theuremaripa buchei (Soula, 2002)
 Theuremaripa cayennensis (Ohaus, 1903)
 Theuremaripa imitatrix (Ohaus, 1903)
 Theuremaripa kirleyi (Soula, 2002)
 Theuremaripa moraguesi (Soula, 2002)
 Theuremaripa rivae (Martinez, 1978)

Kilder 
 Generic Guide to New World Scarab Beetles - Theuremaripa

Eksterne lenker 
 Bilde av Theuremaripa cayennensis
 

Praktskarabider
Biller formelt beskrevet i 2006
Sør-Amerikas insekter
Parque General Rivera (Cerro Largo)

Parque General Rivera eller Parque Rivera er en park i Melo i Cerro Largo-departementet i det østlige Uruguay.

Parken avgrenses av Ruta 26 og Arroyo Conventos. I parken er 40 hektar.

Parken ble i 1854 oppkalt etter Uruguays president José Fructuoso Rivera (1784–1854). 

Parken har to monumenter: en hest og byste av Fructuoso Rivera.

Galleri

Referanser

Eksterne lenker 
 Parque General Rivera (spansk)

Cerro Largo (departement)
General Rivera
Hematofobi

Hematofobi er en ekstremt og irrisjonell frykt for blod. Alvorlige tilfeller for denne frykten, er at den kan føre til fysiske reaksjoner som er uvanlig i de meste andre frykter, den kan spesielt føre til besvimelse(vasovagal synkope). Lignende reaksjoner kan oppstå i frykter som Trypanofobi(frykt for sprøyter) og Traumatofobi(frykt for å bli skadet).

Årsaker
Det er vanskelig og finne ut av hva som forårsaket denne fobien, men skyldes som oftest av direkte eller vikariende traumer i barndommen/ungdomsårene. Det kan også skyldes av dramatiske livserfaringer som medfører overdrivelse av større farer.

Behandling
Fobien kan bli behandlet innen kognitiv- og eksponeringsterapi, men standarden for behandlig av fobien er det samme som med andre fobier; kognitiv-atferdsterapi, desensitivisering, og muligens medisiner for å hjelpe til med angst og ubehag. I disse årene bruker vi en ny taktikk, teknikken kalles anvendt spenning, og søker spenning til musklene i et forsøk på å øke blodtrykket, har i økende grad fått favør som en ofte effektiv behandling for blodfobi forbundet med blodtrykksfall og besvimelse.
Appingedam

Appingedam er en by i kommunen Eemsdelta i den nederlandske provinsen Groningen.

Referanser

Eksterne lenker 
 Kommunens nettside

Kommuner i Groningen (provins)‎
Byer i Groningen (provins)
Bedum (kommune)

Bedum er en kommune i den nederlandske provinsen Groningen.

Referanser

Eksterne lenker 
 Kommunens nettside

Kommuner i Groningen (provins)‎
Cotalpa

se Systematisk inndeling

Cotalpa er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).

Utseende 
Middelsstore (17-26 millimeter), ovale, blanke, med eller mindre rødbrune skarabider. Når de er i live, er fargen ganske lys, gjerne kremgul, døde eksemplarer mørkner en del.

Levevis 
De voksne billene er nattaktive og spiser blader på ulike busker og trær. Larvene lever i sandete jord og ganger på røtter. De kan av og til gjøre noe skade på hageplanter.

Utbredelse 
Slekten er utbredt i det sørlige og sørvestlige Nord-Amerika, nordover til Maine.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Praktskarabider, (Rutelinae) MacLeay, 1819
 Stammen Rutelini MacLeay, 1819 – ikke i Europa
 Gruppen Areodina 
 Slekten Cotalpa Burmeister, 1844
 Cotalpa ashleyae La Rue, 1986
 Cotalpa conclamara Young, 2002
 Cotalpa consobrina Horn, 1871
 Cotalpa flavida Horn, 1878
 Cotalpa lanigera (Linnaeus, 1764)
 Cotalpa leonina Fall, 1932
 Cotalpa subcribrata Wickham, 1905

Kilder 
 Generic Guide to New World Scarab Beetles - Cotalpa 
 La Rue, D.A. (1986) A new species of Cotalpa from western Arizona (Coleoptera: Scarabaeidae: Rutelinae). The Coleopterists Bulletin 40: 145-147.
 Young, R.M. (2002) A new Cotalpa Burmeister taken on post oak in eastern Texas with notes and a key to species in the genus (Scarabaeidae: Rutelinae). The Coleopterists Bulletin 56: 473-479.

Eksterne lenker 
 Bugguide.net, med bilder av nordamerikanske arter
 

Praktskarabider
Dyr formelt beskrevet i 1844
Valborgs vei (Oslo)

Valborgs vei (1–3, 4) er en vei på Østensjø (bydel Østensjø) i Oslo. Den går fra Østensjøveien til  Østensjø gård.

Veien fikk navn i 1955 etter kvinnesaksforkjemperen Valborg Tveter (1881–1954), datter av Haakon Tveter og en av eierne av Østensjø gård.

Referanser

Kilder

Eksterne lenker
 

Veier i Oslo
Veier i bydel Østensjø
Spjelkavikelva

Spjelkavikelva (også kalt Gamleelva) er ei elv i Ålesund kommune i Møre og Romsdal. Den har utspring fra Brusdalsvatnet (26 moh.), og renner derfra mot vest til munningen i Åsefjorden ved Spjelkavik. Elva er  lang. Den har et nedbørfelt på  og middelvannføringen ved munningen er .

Elven ble utnyttet til kraftproduksjon fra 1917. Kraftstasjonen Spjelkavik var i drift til 1981.  For å lede vann til kraftstasjonen ble det gravd en kanal fra Lillevannet (en mindre innsjø nedenfor Brusdalsvatnet) til bygdesenteret.  Planen om kraftverk ble diskutert fra 1893. Kraftstasjonen leverte 600 kW og var Ålesunds elektrisitetsforsyning til Tafjord kraftselskap leverte strøm fra 1923, stasjonen ble overtatt Spilkevigs garnfabrikk.

Referanser 

Elver i Møre og Romsdal
Ålesunds geografi
Christopher Mbamba

Christopher Tangeni Nangolo Mbamba (født 30. april 1992 i Harare i Zimbabwe) er en svensk fotballspiller som spiller for den engelske klubben Port Vale FC.

Klubbkarriere 
Mbamba spilte ungdomsfotball hos Hellas FC i Zimbabwe før han i 2009 ble en del av ungdomsakademiet til den svenske klubben IFK Göteborg. Klubbens juniortrener Eijlert Björkman karakteriserte ham blant annet som løpsvillig, teknisk og rask. Mbamba spilte enkelte treningskamper for klubben og deltok på treninger for førstelaget, men fikk ingen seriekamper for førstelaget til IFK Göteborg. Mbamba var for øvrig ubenyttet reserve under Svenska Supercupen mellom AIK og IFK Göteborg i mars 2010 (1–0). I februar 2012 gikk han vederlagsfritt til Qviding FIF, som da spilte i division 1 södra på tredje nivå i svensk fotball. Her spilte han 35 seriekamper og scoret tre mål fordelt på to sesonger.

I januar 2014 meldte han overgang til Medkila Idrettslag, som da spilte i 2. divisjon, avdeling 4. Her noterte han seg for to mål på 14 seriekamper i vårsesongen, før han i august 2014 gikk vederlagsfritt til Alta Idrettsforening i 1. divisjon. I høstsesongen 2014 spilte han ti seriekamper og scoret ett mål for Alta. Den 26. januar 2015 skrev Mbamba under på en toårskontrakt med Hamarkameratene. I juli 2016 meldte Mbamba overgang til den engelske klubben Port Vale.

Referanser

Eksterne lenker 
 
 Spillerprofil hos Soccerway.com
 Spillerprofil hos Svenskfotboll.se

Svenske fotballspillere
Fotballspillere for IFK Göteborg
Fotballspillere for Qviding FIF
Fotballspillere for Alta IF
Fotballspillere for HamKam
Fotballspillere for Port Vale FC
Utenlandske fotballspillere i Norge
Personer fra Harare
Fødsler i 1992